ปิกอัพบวกรถตู้ ประสานงากลางถนน ที่บ้านโป่ง ดับ 1 บาดเจ็บ 5 
หนุ่มใหญ่วัย 55 ขับรถกระบะมาจากทาง อ.ท่ามะกา จ.กาญจนบุรี มีรถตู้รับส่งพนักงานวิ่งสวนมาจากทางบ้านโป่ง ชนประสานงากันกลางถนน คนขับรถกระบะเสียชีวิตคาที่ ส่วนรถตู้มีผู้บาดเจ็บ 5 คน รวมคนขับยังไม่รู้สาเหตุเวลา 21.30 น. วันที่ 20 ก.พ. พ.ต.ต.ยุทธนา ภูเก้าแก้ว สว.(สอบสวน) สภ.บ้านโป่ง จ.ราชบุรี รับแจ้งอุบัติเหตุรถกระบะชนกับรถตู้ มีผู้เสียชีวิตและบาดเจ็บหลายราย เหตุเกิดบริเวณถนนสายโคกสูง-หนองเป็ด ใกล้เคียงวัดสัมมาราม หมู่ 10 ต.เขาขลุง อ.บ้านโป่ง ไปตรวจสอบพร้อมมูลนิธิรวมใจการกุศลราชบุรีที่เกิดเหตุ กลางถนนพบรถกระบะโตโยต้า สีบรอนซ์ ทะเบียน บน 4015 ราชบุรี ชนประสานงากับรถยนต์ตู้โตโยต้า สีบรอนซ์ ทะเบียน ฮพ 6251 กรุงเทพมหานคร ภายในรถกระบะพบร่าง นายเฉลียว ยินดี อายุ 55 ปี อยู่บ้านเลขที่ 11 หมู่ 13 ต.เขาขลุง อ.บ้านโป่ง คนขับ สภาพเสียชีวิตถูกอัดก๊อบปี้ติดอยู่ภายในรถ เจ้าหน้าที่ต้องใช้เครื่องตัดถ่างนำร่างออกมาส่วนในรถตู้พบร่าง นายกำจร ผิวนวล อายุ 53 ปี คนขับ สภาพขาหักถูกอัดติดอยู่บริเวณที่นั่งคนขับ เจ้าหน้าที่ใช้เครื่องตัดถ่างรีบนำตัวส่ง รพ.บ้านโป่ง และพบผู้บาดเจ็บเล็กน้อยอีก 4 ราย ทราบชื่อ นายสุริยา มาพันธ์ อายุ 40 ปี นายเชต เฝ้าทรัพย์ อายุ 44 ปี น.ส.สุกานดา กระเชือรัมย์ อายุ 34 ปี และ น.ส.ขวัญใจ ผลมาตร อายุ 34 ปี ทั้งหมดโดยสารมาในรถตู้ นำตัวส่ง รพ.บ้านโป่งจากการสอบสวนทราบว่า ขณะที่ นายกำธร ขับรถตู้ไปส่งพนักงานของโรงงานแห่งหนึ่งมุ่งหน้าไปทาง อ.ท่ามะกา จ.กาญจนบุรี เป็นจังหวะที่ นายเฉลียวผู้ตาย ขับรถกระบะวิ่งสวนทางกันมามุ่งหน้าเข้า อ.บ้านโป่ง เกิดชนประสานงากันตรงกลางถนนเป็นเหตุให้มีผู้เสียชีวิตและบาดเจ็บหลายรายดังกล่าว เบื้องต้นเจ้าหน้าที่ลงบันทึกประจำวันไว้เป็นหลักฐาน ส่วนสาเหตุอยู่ระหว่างตรวจสอบ.
หนุ่มใหญ่วัย 55 ขับรถกระบะมาจากทาง อ.ท่ามะกา จ.กาญจนบุรี มีรถตู้รับส่งพนักงานวิ่งสวนมาจากทางบ้านโป่ง ชนประสานงากันกลางถนน คนขับรถกระบะเสียชีวิตคาที่ ส่วนรถตู้มีผู้บาดเจ็บ 5 คน รวมคนขับ
ชนรถตู้,ประสานงารถตู้,ปิกอัพชนรถตู้,อุบัติเหตุ ราชบุรี,ข่าวทั่วไป